Administrationsgrundlag for flexboligtilladelser 
Sagsfremstilling 
22.    Administrationsgrundlag for flexboligtilladelser  
                                                                                                                        Åbent 
Sagsnr.: 326-2013-35782       J.nr.: 03.01.04           Ulla Nissen.: 326-2014-83677 
  
SAGSFREMSTILLING 
Kommunalbestyrelsen behandlede på møde den 25. september 2013 sag om ”Vera Nilsson – ændring af 
boligreguleringsloven” (jf. punkt 10). På mødet godkendte Kommunalbestyrelsen et midlertidigt 
administrationsgrundlag for behandling af ansøgninger om ”flexboligtilladelser”. Samtidig blev det besluttet at sende 
et forslag til kommende administrationsgrundlag i høring hos relevante råd og udvalg, inden der træffes endelig 
beslutning. 
  
Lov om midlertidig regulering af boligforholdene (Boligreguleringsloven) blev ændret pr. 1. maj 2013. Formålet med 
lovændringen er at sikre, at det udtrykkeligt fremgår, at kommunalbestyrelserne kan meddele samtykke til, at en 
helårsbolig benyttes til fritidsformål og senere vender tilbage til helårsbeboelse – en såkaldt ”flexboligtilladelse”. 
Ændringen giver således ikke boligejerne nye muligheder. En flexboligtilladelse gives til og følger boligens ejer. 
Tilladelsen er gældende fra meddelelsestidspunktet og til det tidspunkt, hvor boligen igen er i benyttelse som 
helårsbolig. 
  
Boligreguleringsloven indeholder et kompliceret regelsæt, der giver kommunen begrænset adgang til at nægte 
samtykke (flexboligtilladelse). Bestemmelserne i boligreguleringslovens §§ 50 og 51 betyder, at der kun kan nægtes 
samtykke, såfremt tilladelsen strider mod anden lovgivning eller planer efter planloven. I forhold til planloven betyder 
det i praksis, at lokalplaner eller kommuneplanens rammebestemmelser specifikt skal fastlægge anvendelsen til 
helårsbeboelse. For nærmere om "flexboligtilladelser" og forholdet til boligreguleringsloven henvises til vedlagte 
notat (bilag 3). 
  
Teknik og Miljø har i december 2013/januar 2014 gennemført en høring i kommunens Landdistriktsudvalg, Ø-Udvalg,
Kristian Holst, foreningerne Bygningskultur Kalundborg og DN Kalundborg samt Lokalråd m.fl. i Kalundborg 
Kommune. 
  
Høringen har omhandlet et administrationsgrundlag, der omfatter:  
1. at der meddeles samtykke til ”flexboligtilladelser”: 
a. i landzone (uden for rammelagte landsbyer) 
b. i kommuneplanlagte Centerområder (note: indtil punkt 3 er gennemført) 
c. på øerne. 
2. at der ikke meddeles samtykke til ”flexboligtilladelser” i kommuneplanlagte 
a. Boligområder 
b. Områder til blandet bolig og erhverv, herunder rammelagte landsbyer 
c. Sommerhusområder. 
3. at der udarbejdes et kommuneplantillæg, der præciserer, at Bitten Svendsen er forbeholdt helårsbeboelse samt 
sikrer, at kystnærhedszone A – bortset fra øerne – friholdes for fritidsboliger. Dette for at friholde hhv. bymidterne og 
den mest sårbare del af kystzonen for fritidsboliger. 
Der er modtaget høringssvar (bilag 1) fra Landdistriktsudvalget, Ø-udvalget, Landliggerudvalget, Høng Lokalråd, 
[adresse], [adresse], Bygningskultur Kalundborg og DN Kalundborg. Se behandling 
af høringssvar i bilag 2.  
  
Ø-udvalget indstiller, at der ikke meddeles samtykke til ansøgninger om flexboligtilladelser på øerne. I forlængelse 
heraf har beboer på Sejerø fremsendt brev, med tilhørende underskriftindsamling fra 143 øboere, der udtrykker 
deres uenighed med [adresse] beslutning. 
  
Teknik og Miljø anbefaler, at et administrationsgrundlag omfatter ovenstående punkt 1 og 2 – med præcisering af 
pkt. 2c ”Johnnie Pedersen i sommerhusområder” (se bilag 2) - samt suppleres af punkt 3, udarbejdelse af et 
kommuneplantillæg.  
  
Under respekt for [adresse] indstilling kan det alternativt besluttes, at øerne ikke fremhæves eksplicit i 
administrationsgrundlaget, hvilket betyder, at punkt 1c og undtagelsen for øerne under punkt 3 udgår. 
  
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Teknik- og Miljøchefen indstiller at 
· et administrationsgrundlag for flexboligtilladelser omfatter ovenstående punkt 1-2, med beskrevne præcisering af 
pkt. 2c, samt suppleres af punkt 3, udarbejdelse af et kommuneplantillæg. 
· Bemyndigelsen til at administrere Boligreguleringslovens kap. 7 overdrages til Teknik- og Miljøchefen. 
  
ØKONOMISKE KONSEKVENSER 
Ingen økonomiske konsekvenser for Kalundborg Kommune. 
  
Direktionens møde den 1. april 2014: 
Direktionen vedtog at anbefale teknik- og miljøchefens indstilling. 
Teknik- og Miljøudvalgets møde den 7. april 2014: 
Udvalget vedtog at anbefale direktionens indstilling med bemærkningen om, at administrationen skal følge 
situationen og give Teknik- og Miljøudvalget en årlig status for udviklingen på området. 
Økonomiudvalgets møde den 23. april 2014: 
Et flertal i Økonomiudvalget vedtog at anbefale Teknik- og Miljøudvalgets indstilling. 
Henry Toft, B, fulgte Ø-udvalgets indstilling. 
  
Bilag 
  
  
  
  
  
Kommunalbestyrelsens møde den 30. april 2014: 
Kommunalbestyrelsen vedtog at godkende Økonomiudvalgets flertalsindstilling. 
23 medlemmer stemte for (V, undtagen Britt Petersen, O, A, F og Ø) 
3 medlemmer stemte imod (B og Britt Petersen (V)). 
Finn Dam, O, deltog ikke i mødet. 
Bilag 1 - Høringssvar, høring om administrationsgrundlag 
flexboligtilladelser 
326-2014-87261 
Bilag 2 - Behandling af høringssvar, høring om 
administrationsgrundlag for flexboliger 
326-2014-87115 
Bilag 3 - Notat om flexboligtilladelser og forholdet til 
boligreguleringsloven 
326-2013-226182 
